Dit was sy vyfde nominasie, en nou kan ons almal saamjuig: Leonardo DiCaprio het uiteindelik sy Oscar gewen.
Die 41-jarige akteur het die top akteursprys ontvang vir sy rol as Hugh Glass in The Revenant. Hy het vroeër ook die Golden Globe vir dié rol ontvang. Tydens sy toespraak het Leo uitgevaar teen die gevare van klimaatsverandering. "Kom ons aanvaar nie ons planeet as vanselfsprekend nie," het hy gesê. "Ek neem nie vanaand as vanselfsprekend nie." Die Titanic-ster het verder vertel hoe hulle tydens die verfilming van The Revenant gesukkel het om sneeu te kry. "2015 was die warmste jaar op rekord. Ons moes tot by die mees suidelike punt van die planeet reis net om sneeu te kry," het hy vertel. Van die ander groot wenners van die aand, sluit in Brie Larson wie die prys vir beste aktrise vir haar rol in Room ontvang het.